《渔家傲 雨窗同杜茶村即席奉赠，用范文正公韵》
明代·钱肃润

举目山河曾否异，风狂雨骤夫何意？报道卧龙眠欲起。

深泽裹，若逢三顾门毋闭。

家在隆中相近里，石头一望无归计。终夜唤天还蹋地。

浑不寐，直须信到方收泪。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。